# Biva Møbler

### Fra Wikipedia, den frie encyklopædi

Du har nye beskeder (forskel fra næstsidste redigering).

Biva Møbler A/S, dansk kæde af møbelbutikker med 37 butikker i hele landet. Kæden er Danmarks største enkeltejede møbelkæde.

## [redigér] Historie

Kæden blev grundlagt af Henry Johansen i 1982, der åbnede en lille butik i en gammel maksinfabrik i Ørstedsgade i det centrale Odense. Den bærende idé for Johansen var at sælge billige, usamlede møbler direkte fra lageret. Biva, der var den første lavprismøbelforretning i Danmark, udvidede hurtigt med endnu en butik i Odense samt butikker i Svendborg og Nyborg. I 1988 krydsede kæden Lillebælt, og siden fulgte flere butikker i Jylland og på Sjælland. Såvel hovedsæde som centrallager er stadig placeret i Odense.

Kæden er kendt for sine karakteristiske 'skrabede' tv-reklamer, hvor Henry Johansens datter, Millie, der også har været engageret i firmaet, medvirker og på et syngende fynsk siger "vi ses i Biva".

I august 2006 blev Biva Møbler solgt til de to kapitalfonde Dania Capital og Odin Equity Partners. De nye ejere planlægger at åbne 25 butikker i Danmark inden for de næste fem år, ligesom en ekspansion til udlandet er planlagt.

## [redigér] Eksterne henvisninger

- Biva Møbler A/S

Hentet fra "http://da.wikipedia.org../../../b/i/v/Biva_M%C3%B8bler_8c4d.html"

Kategori: Danske virksomheder

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg